後來當啲人對呢種宗教形式嘅研究越來越多，開始發覺薩滿無論係稱呼、表現方式同種類都有好多種，結果出現對「薩滿」定義嘅爭論，而結果係將薩滿分為廣義上嘅薩滿同狹義上嘅薩滿，廣義上嘅薩滿即係指世界上每一個民族所涉及到巫覡嘅信仰、而狹義上嘅薩滿即係指以西伯利亞為中心嘅東北亞地區一種民族信仰，特別係指通古斯人嘅民族信仰同埋類似形式嘅其他民族信仰。